**ZAPISNIK 5. REDNE SEJE ŠS FF 2022/23**

5. redna seja se je pričela 20. 4. 2023, ob 15. uri v predavalnici Rimljanka.

**Prisotni\_e svetniki\_ce:** Sal Lavrenčič, Anja Rudež, Laura Barovič Božjak, Živa Gornik, Tonya Žagar Savić, Taja Ivanc, Larina Griessler, Nik Keber, Hana Kerin, Klara Vrabl, Petra Bolta, Maša Suša, Jure Miholič, Gregor Gartner.

**Drugi\_e prisotni\_e:** Nika Predalič (senatorka), Jerica Peric (senatorka), Andraž Fink (senator in namestnik Hane Kerin), Gal Šmajs (namestnik Tjaše Šimunić), Neža Vengust (namestnica Mateja Malija), Isabela Rajh, Tai Vrečko Cindrič.

**Opravičeno odsotni\_e svetniki\_e:** Luka Oprešnik, Tjaša Šimunić, Gašper Stražišar, Lara Oštrbenk, Tamara Šterk, Nika Gradišek, Matej Mali, Ina Poteko, Arne Jakob Zakrajšek.

**Dnevni red:**

1. potrditev dnevnega reda,
2. pregled in potrditev zapisnika prejšnje seje,
3. poročilo predsedstva,
4. poročilo prodekana študenta,
5. poročilo Finančne komisije ŠS FF,
6. poročilo predstavnikov študentov v organih in delovnih telesih fakultete in univerze,
7. mnenja o pedagoškem delu visokošolskih učiteljev in sodelavcev,
8. študentski prostor na Tobačni in Inštitut kralja Sejonga,
9. razno.

**Ad 1.**

Potrditev dnevnega reda.

Predsednica Živa Gornik začne sejo in pozdravi prisotne. Sledi potrditev dnevnega reda.

**Sklep:** ŠS FF potrjuje dnevni red 5. redne seje ŠS FF.

**Glasovanje: Za:** 13 **Proti:** 0 **Vzdržani:** 0

**Ad 2**

Potrditve zapisnikov.

Živa Gornik pove, da smo na mail prejeli Zapisnik 4. redne seje ŠS FF in Zapisnik 2., 3. in 4. dopisne seje ŠS FF ter Zapisnik 2. izredne seje ŠS FF. Predlogov za popravke ali spremembe ni bilo.

**Sklep:** ŠS FF potrjuje Zapisnik 4. redne seje ŠS FF in Zapisnik 2., 3. in 4. dopisne seje ŠS FF ter Zapisnik 2. izredne seje ŠS FF.

**Glasovanje: Za:** 13 **Proti:** 0 **Vzdržani:** 0

**Ad 3.**

Poročilo predsedstva ŠS FF.

Na seji z dekanatom smo bili zraven, na ŠSUL ni bilo nič posebnega.

**Sklep:** ŠS FF se seznanja s poročilom predsedstva ŠS FF.

**Glasovanje: Za:** 13 **Proti:** 0 **Vzdržani:** 0

**Ad 4.**

Poročilo prodekana študenta.

Od prejšnje seje do danes ni veliko za poročati iz moje strani. Smo govorili na kolegiju glede povečanja ur dela demonstratorjev (to velja za študente in študentke). Ponovno se odpirajo vprašanja glede iskanja prostorov za FF. V prihodnosti se bo prosilo še za eno mesto prodekana, ki bo skrbel za razvoj, promocijo in knjižnice. To bo pomenilo razbremenitev dosedanjega vodstva in bolj kakovostno delovanje. To v pravilniku bo pomenilo da vsako vodstvo (dekanska ekipa) ima 5 prodekanov iz vrst učiteljev in en prodekan iz vrst študentov. Smo razpravljali tudi o spletni strani, ampak zaenkrat nekega izboljšanja ne bo.

KDMŠ je tako kot na senatu. Je bilo edino še to, da se bo urejal EŠP (evidenca študijskih programov) in Vis, ker pogosto pride do neusklajenosti med obema dvema.

**Sklep:** ŠS FF se seznanja s poročilom prodekana študenta.

**Glasovanje: Za:** 13 **Proti:** 0 **Vzdržani:** 0

**Ad 5.**

Poročilo Finančne komisije ŠS FF.

Ni še bilo razpisnega obdobja. Naročilnice so že v potrjevanju, malo dlje bodo trajale, ker imajo novega računovodjo in se še privaja. Naj ne pozabimo na sezname udeležencev, nihče ne bo preverjal, ali so ti ljudje dejansko na ekskurziji ali ne. Naj ne pozabimo na poročila za 2. RO, ker so se nekateri dogodki prestavili.

**Sklep:**  ŠS FF se seznanja s poročilom Finančne komisije ŠS FF.

**Glasovanje: Za:** 13 **Proti:** 0 **Vzdržani:** 0

**Ad 6.**

Poročilo predstavnikov študentov v organih in delovnih telesih fakultete in univerze.

UO je ponovno odpadel.

Statutarna komisija UL. V torek, 18. 4. 2023 je bila 12. redna seja Statutarne komisije UL. Za poročat imam o spremembi členov statuta UL, ki pa ne posegajo v pravice študentk\_ov, ampak predvsem za UL službe olajšujejo delo. Gre se namreč za postopke, ko morajo študenti tujci za vpis na faks na UL priložiti listino, ki izkazuje njihovo srednješolsko izobrazbo. Če listine ne priložijo pravočasno, se ne morejo vpisat na faks - lahko pa se na zavrnjeno prijavo pritožijo. Sprememba statuta tako združuje pristojnost za te postopke skupaj z neko že obstoječo drugo komisijo na UL, ki se itak že ukvarja s podobnimi postopki. Druga zadeva, ki se je obravnavala na naši seji, pa je vezana na neko mini spremembo na stavbi Biotehniške, ki pa potem povleče za sabo nujno spremembo dopolnitve kategorizacije pri prilogi nekega akta UL, ki določa dejavnosti Univerze v Ljubljani in njej pripadajočih fakultet.

Senat. Na tej točki se nam pridruži Laura Barovič Božjak. Poročilo vodstva: rezultati vpisa niso najboljši, treba bo delati na promociji FF. Načrtovane so športne aktivnosti v Rožni dolini – vabljeni navijati. Pravila FF: bodo posredovana oddelkom in študentom, nato senatorjem za pripombe, sprejeta bodo do oktobra. Sestanek s predstavniki ŠS FF: slab internet, kavči, drugo označevanje WC-jev (ne po spolu). Končan interni razpis za sklad ISF-FF. Leto jezikov: več prireditev, uspešen začetek Revije gledaliških skupin FF. Z oktobrom 2023 začne veljati sklep: študent vzporednega študija lahko iz 1 programa v drugega prenese največ 10KT. Kadrovske zadeve: vse sprejeto. Študijske zadeve 1. in 2. stopnje: potrdili vse spremembe, nekoliko problematična le merila za izbiro pri omejitvi vpisa na magistrski študij psihologije. Potrdili so sklep o povečanju vpisnih mest z 11 na 16 na programu Prevajanje. Študijske zadeve 3. stopnje: nič posebnega, vse sprejeto. Razno: CSDIJ in Oddelek za slovenistiko predlaga podelitev naziva častni senator UL Michaelu Bigginsu za zasluge pri razvoju UL, soglasno sprejeto.

Na OHK so imeli svet OHK, verjetno bodo dobili dodatne omare za knjige, kjer bomo lahko prevzemali knjige kadarkoli, tudi ob 3h zjutraj, vpišeš pin in te rezervirana knjiga čaka. Knjigomat.

**Sklep:**. ŠS FF se seznanja s poročilom predstavnikov študentov v organih in delovnih telesih fakultete in univerze.

**Glasovanje: Za:** 14 **Proti:** 0 **Vzdržani:** 0

**Ad 7.**

Mnenja o pedagoškem delu visokošolskih učiteljev in sodelavcev.

**Sklep:** ŠS FF podaja pozitivno mnenje o pedagoškem delu Martine Malešič.

**Sklep:** ŠS FF podaja pozitivno mnenje o pedagoškem delu Tatjane Komarova.

**Sklep:** ŠS FF podaja pozitivno mnenje o pedagoškem delu Nejca Bobovnika.

**Sklep:** ŠS FF podaja pozitivno mnenje o pedagoškem delu Andreje Retelj.

**Sklep:** ŠS FF podaja pozitivno mnenje o pedagoškem delu Primoža Krašovca.

**Sklep:** ŠS FF podaja pozitivno mnenje o pedagoškem delu Tjaše Tolar.

**Sklep:** ŠS FF podaja pozitivno mnenje o pedagoškem delu Lidije Rezoničnik.

**Sklep:** ŠS FF podaja pozitivno mnenje o pedagoškem delu Marka F. Bračiča.

**Sklep:** ŠS FF podaja pozitivno mnenje o pedagoškem delu Eve Vučkovič.

Imamo nove ankete za 1ko. Gradivo in predloge smo že prejeli na mail. Nekaj pomislekov smo že prejeli, kot npr. da se posamezna vprašanja razširi in doda dodatne možnosti za odgovor, da npr. izvemo, kdaj je anketirana oseba predmet obiskovala. Dodati bi bilo dobro tudi to, da se lahko posvetujejo z zaupnimi osebami v primeru neprijetnosti, da se odpre varni prostor tudi s pomočjo vprašanja, ki ne samo zbira neprimernosti, ampak tudi spodbuja k sodelovanju z zaupnimi osebami in reševanjem težav. Vprašanje je, kaj če anketiranci ne obkljukajo določenih stvari, kako se potem odločiš, ali je profesor problematičen ali ne? Če velika večina ne obljkljuka dobrih stvari in ne komentira, da je profesor slab, se vseeno gre na pogovor, ker rezultati ankete kažejo, da nekaj ni v redu. Slovnične napake se bodo še popravile, prav tako ostali detajli, anketa bo še lektorirana. Na splošno je zelo v redu, da je anketa razširjena, ker se tako dobi boljša slika o pedagoškem delu profesorja. Na tej točki odide Isabela Rajh.

**Glasovanje: Za:**  14 **Proti:** 0 **Vzdržani:** 0

**Sklep:** ŠS FF podaja ne more podati mnenja o pedagoškem delu Špele Bezjak.

**Sklep:** ŠS FF podaja ne more podati mnenja o pedagoškem delu Meti Furlan.

**Glasovanje: Za:**  14 **Proti:** 0 **Vzdržani:** 0

**Ad 8.**

Prostor na Tobačni.

Najprej Laura iz azijskih študij predstavi situacijo. Živa nam je že preposlala dekanjin mail na to temo. Lani so na FDV z njih sodelovanjem in Inštitutom kralja Sejonga uredili mednarodni inštitut, kjer lahko ljudje študirajo korejščino, tudi na azisjkih študijih je tu veliko vpisa. Zaradi nesporazumov so nas vrgli ven, zato bi to prestavili na FF, kar je dolg postopek, v sklopu katerega morajo preveriti, če FF ustreza pogojem. Potrebovali bi prostor na Tobačni, ampak ne za cel dan in ne v celoti. Glavne stvari bi bile na Tobačni, ne morejo biti ločena knjižnica in pisarna, ker bi dobili minus točke in bi jim lahko odšteli točke. Trenutno prosijo, da bi bila v študentskem prostoru na Tobačni čitalnica. Maja pride delegacija iz Koreje, da pregledajo pogoje, torej se moramo čim prej dogovoriti glede možnosti. Uporabljale se bodo tudi predavalnice na FF, a na Tobačni v študentskem prosotru bi imeli samo čitalnico. Inštitut je zelo koristen ker omogoča brezplačne tečaje, koreanistika je v porastu (interes), na oddelku imajo pa tudi kronično pomanjkanje sredstev, torej jim ta sredstva iz Koreje zelo koristijo. Vpis je velik, profesorjev je nekaj, a ne zelo veliko, naslednje leto koreanistika ne bo razpisana, je pa veliko ljudi, ki se želijo koreanistiko učiti, a se žal ne morejo. Zaposlili bi dodatno profesorico za koreanistiko, če bo možno. Odlično bi torej bilo, da študentski prostor postane tudi čitalnica. Koliko knjig? Ne cele omare, par polic, se bo pozanimala.

Jure Miholič v imenu študentov slavistike. Zakaj takoj ta soba in ne čitalnica na Tobačni, ki tam že obstaja? Pisarno so že dobili, a ni prostora za čitalnico. Predlagali so oddelčno knjižnico, a so rekli, da ni dobro, da je dislocirana, zato ne. Šutdentski prostor je zraven prostora, kjer bo pisarna. Jure: na Tobačni je tudi čitalnica, desno in nasproti stranišč, ki je tudi očitno velika skrivnost za študente, kot študentski prostor, to bi ustrezalo temu, kar iščejo, ker je večja od študentskega prostora in prav tako blizu. Lahko bi jo samo dopolnili in bi bila to super rešitev. Ne ve pa, ali so tam kaka specifična predavanja, verjetno se je nanjo pozabilo, ker ni tako znano, da obstaja. Se bodo pozanimali, če bi to šlo, ker je ta čitalnica verjetno še bolj primerna in bi bili še na boljšem kot v študentskem prostoru. V primeru, da to ne bi šlo skozi: bi bila namembnost študentskega prostora deljena, če prav razume, bi bila v souporabi. Laura: Tako je, gradivo v njej bi bilo na voljo vsem. Hana Kerin na tej točki odide. V tem prostoru tudi ne bi bila stalno knjižničarka ampak bi knjigo vzel in prebral. Gospa bi sedela samo v pisarni, prostor bi bil še naprej prost in v souporabi. Tak sistem zaupanja bi bil najbolj idealen, saj bo vseeno nek pregled nad uporabo prostora, ker ključa ne more vzeti kar vsak, ampak se bo vedno vedelo, kdo je prostor odklenil. Jure: na urniku vidi, da so neke rezervacije čitalnice na Tobačni, tako da bo preveril, kakšne so možnosti.

V vsakem primeru bi bilo dobro skupaj pogledati na sami lokaciji, kakšne so možnosti. Zraven bi bil predstojnik oddelka za azijske študije in še nekaj profesoric koreanistike in svetniki ŠS FF, ki bomo imeli čas. Bo Živa posredovala naše stališče dekanji, še prej pa bo zbrala predloge in mnenja preko omrežij od vseh predstavnikov študentov ŠS FF, moramo čim prej ugotoviti zaenkrat še neznane detajle kot npr. namembnost čitalnice na Tobačni. Študetnskega prostora ne odstopimo kar tako, ampak želimo nekaj v zameno, prav tako bi ohranili prostor v čim večji souporabi. Če nam bodo ponujali zamenjavo, jo moramo poskusiti dobiti na Aškerčevi, ampak da vseeno dobimo nekaj tudi na Tobačni, da niso študentje slovenistike na izgubi. V vsakem primeru bi prostor na Tobačni ostal v souporabi, ker ga npr. študentje slovenistike še kar precej uporabljajo. Prisostnost inštituta bo lahko tudi dobro vplivala na bolj živahno življenje na Tobačni. Predvsem naj še dodatno obrazložijo, kaj želijo in kakšne potrebe imajo.

Odide Neža Vengust.

**Ad 9.**

Razno.

Nik Keber odstopi iz mesta skrbnika študentskega prostora in za naslednika nominira Jureta Miheliča, ki je zelo počaščen in sprejme kandidaturo.

ŠS FF se seznanja z odstopom in imenuje za novega skrbnika Jureta Miheliča.

Vabljeni na dneve enakosti spolov.

Seja se je zaključila 20. 4. 2023, ob 16.04.

Gregor Gartner, tajnik ŠS FF

Živa Gornik, predsednica ŠSFF